In nomine Verbi incarnati. Notum sit omnibus, presentibus atque futuris, qualiter ego Girbertus et uxor mea Blismodis donamus Deo et sanctis apostolis Petro et Paulo, et ad locum Cluniacum, aliquid de rebus nostris in pago Maticensi, in villa Montensi, hoc est curtilum unum in dominicatu, et quicquid ad ipsum cultilum aspicit vel aspicere videtur, quesitum et ad inquirendum. In Dunziaco villa, donamus similiter vineam unam in dominicatu, que terminat a mane terra Isengardi, a medio die terra Sancti Nicetii, a cercio via publica, a sero terra Andree cum heris suis. Donamus etiam ac remitimus illam querelam quam abebamus adversus Sanctum Petrum de illo curtilo in Dunziaco, quem Otbertus dedit Sancto Petro; faciantque de is rebus quicquid facere voluerint. Si quis autem contra hanc donationem aliquam litem inferre voluerit, vindicare non valeat. Donamus etiam in Mont vineam unam que est in cautione pro tribus solidis usque in diem solutionis. S. Girberti et uxoris sue Blismodis, qui fieri et firmare rogaverunt. S. Noeri. S. Gotefredi. S. Deodati. S. Ramnaldi. S. Giraldi. S. Constantini. S. Ildini. S. Adalardi presbiteri. Actum castro Byrziaco publice, regnante Hugone rege anno III. Aldebaldus scripsit.